D'Nicole isch euses verloreni Schäfli, wo wieder id Herde zrugkehrt isch. Gliichziitig  isch sie au s'neuste Mitglied vo Talante Puro - sie isch sitt em Herbst 2008 offiziell bi eus däbi und macht ihri Sach super! Sie hets am Aafang chli schwer gha, will sie euses Programm so schnell het müsse lerne, aber jetzt het sie's voll im Griff. Nur s'hochstämmä het bi ihre na keis Füür entfacht.  Wenn mer d'Nicole aaluegt het sie immer es Lache uf em Gsicht - sie isch mega uufgstellti und liebi Person und immer für es Witzli z'ha. Mit ihrne bruune Haar isch sie voll dä Uusestächer vo eusem Team - bi  so villne Blondine. Aber das macht gar nüüt - sie isch eifach top.